CELEX: 22001D0222(04)
Language: hr
Date: 2000-12-15 00:00:00
Title: Odluka Zajedničkog odbora EGP-a br. 112/2000 od 15. prosinca 2000. o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda

11/Sv. 132
            
            
               HR
            
            
               Službeni list Europske unije
            
            
               19
            
         22001D0222(04)
   
               L 052/37
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a br. 112/2000
   od 15. prosinca 2000.
   o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Protokol 31 uz Sporazum izmijenjen je Odlukom br. 102/2000 Zajedničkog odbora EGP-a od 10. studenoga 2000. (1)
               
            
         
               (2)
            
            
               Prikladno je proširiti suradnju ugovornih stranaka Sporazuma kako bi se uključila Odluka br. 1934/2000/EZ Europskog parlamenta i Vijeća od 17. srpnja 2000. o Europskoj godini jezika 2001. (2)
               
            
         
               (3)
            
            
               Protokol 31 uz Sporazum stoga bi trebalo izmijeniti kako bi se omogućila takva proširena suradnja od 1. siječnja 2001.,
            
         ODLUČIO JE:
   Članak 1.
   Članak 4. Protokola 31 uz Sporazum mijenja se kao slijedi:
   
               1.
            
            
               Iza stavka 2.d (proračunska linija B3-1003) umeće se sljedeći stavak:
               „2.e   Države EFTA-e od 1. siječnja 2001. sudjeluju u sljedećem programu:
               
                           —
                        
                        
                           
                              32000 D 1934: Odluka br 1934/2000/EZ Europskog parlamenta i Vijeća od 17. srpnja 2000. o Europskoj godini jezika 2001. (SL L 232, 14.9.2000., str. 1.).”
                        
                     
         
               2.
            
            
               Tekst stavka 3. zamjenjuje se sljedećim:
               „Države EFTA-e financijski doprinose u skladu s člankom 82. stavkom 1. točkom (a) programima i aktivnostima iz stavaka 1., 2., 2.a, 2.b, 2.c, 2.d i 2.e.”
            
         Članak 2.
   Ova Odluka stupa na snagu 16. prosinca 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Primjenjuje se od 1. siječnja 2001.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 15. prosinca 2000.
      
         
            Za Zajednički odbor EGP-a
         
         
            Predsjednik
         
         G. S. GUNNARSSON
      
   
   
      (1)  SL L 7, 11.1.2001., str. 38.
   
      (2)  SL L 232, 14.9.2000., str. 1.
   
      (3)  Ustavni zahtjevi nisu navedeni.